Normalt kan eftermiddagstrafikken snegle sig af sted på motorvejen omkring Limfjordstunnellen. Tirsdag eftermiddag var et mindre uheld medvirkende til lidt ekstra køkørsel syd for tunnellen. Ved Th. Sauers vej-afkørslen holdt en lastbil stille og spærrede det ene spor, mens en personbil holdt i nødsporet. Det betød at trafikanter måtte passere stedet langsomt og forsigtigt. - Der er sket et mindre uheld. Det er en lastbil og en personbil, der er kørt sammen. Der er kun sket materiel skade, og ingen er altså kommet noget til, fortæller vagtchef ved Nordjyllands Politi, Mogens Hougesen. Vagtchefen vurderer, at oprydningen vil være overstået relativt hurtigt, så trafikken igen kan glide normalt.

Opsummering:
En lastbil og en personbil stødte sammen syd for Limfjordstunnellen og fik trafikken til at bevæge sig langsommere.